CELEX: 62020TN0174
Language: hr
Date: 2020-04-04 00:00:00
Title: Predmet T-174/20: Tužba podnesena 4. travnja 2020. – Comune di Stintino protiv Komisije

25.5.2020   
            
            
               HR
            
            
               Službeni list Europske unije
            
            
               C 175/34
            
         
      Tužba podnesena 4. travnja 2020. – Comune di Stintino protiv Komisije
      (Predmet T-174/20)
      (2020/C 175/45)
      Jezik postupka: talijanski
      
         Stranke
      
      
         Tužitelj: Comune di Stintino (zastupnik: G. Machiavelli, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da poništi:
      
                  —
               
               
                  odluku iz dopisa pod oznakom Ares(2020)734033-05/02/2020 Europske komisije, Glavne uprave za okoliš, Uprave AENV. A – Politika, Koordinacija, LIFE, Upravljanje i sredstva, ENV. A.4. – Upravljanje LIFE-om, Administracija, IT i pomoćne službe načelnika odjela, kojom je određeno smanjenje financiranja odobrenog Comuneu di Stintino (Općina Stintino) za program „LIFE10 NAT/IT/000244 – ST.e.R.N.A.” i naložen povrat ranije preplaćenih iznosa;
               
            
                  —
               
               
                  obavijest o knjiženju Europske komisije br. 3242002652 od 24. veljače 2020. kojom je od Comunea di Stintino zatraženo plaćanje iznosa od 447 078,63 eura na ime povrata iznosa za koje je slijedom gore navedene odluke utvrđeno da nisu dugovani;
               
            
                  —
               
               
                  odluku iz dopisa pod oznakom Ares(2019)6551262-23/10/2019 Europske komisije, Glavne uprave za okoliš, Uprave AENV. A – Politika, Koordinacija, LIFE, Upravljanje i sredstva, ENV. A.4. – Upravljanje LIFE-om, Administracija, IT i pomoćne službe načelnika odjela, kojom je utvrđen udio nedopuštenih troškova u odnosu na gore spomenuto financiranje, a Comuneu di Stintino određen rok od 30 dana za iznošenje prigovora (dokument br. R3);
               
            
                  —
               
               
                  sve druge akte ili odluke na kojima se temelje, koji iz njih proizlaze i/ili koji su u svakom slučaju s njima povezani.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe šest tužbenih razloga.
      
                  1.
               
               
                  Opći akcijski plan: povreda bitnih odredaba postupka, povreda članaka 15. i 296. Ugovora o funkcioniranju Europske unije te povreda članka 41. stavka 2. točke (c) Povelje Europske unije o temeljnim pravima: nedostatak obrazloženja jer nije jasno kako je određen postotni iznos smanjenja koji je primijenjen;
               
            
                  2.
               
               
                  Opći akcijski plan: povreda bitnih odredaba postupka, načela proporcionalnosti i članka 5. Ugovora o Europskoj uniji jer smanjenje nije razmjerno provedenim aktivnostima;
               
            
                  3.
               
               
                  Opći akcijski plan: povreda bitnih odredaba postupka, načela proporcionalnosti i članka 5. Ugovora o Europskoj uniji jer je postotni iznos projekta koji je izvršen veći nego postotni iznos koji je primijenjen na smanjenje;
               
            
                  4.
               
               
                  Otkup zemljišta i sanacija okoliša lagune, kanala i ušćâ: povreda bitnih odredaba postupka, načela proporcionalnosti, članka 5. Ugovora o Europskoj uniji i članka 35.1. Općih odredbi koje uređuju financiranje, te povreda legitimnih očekivanja, zato što se pobijanim aktima krše gore spomenute norme i što se ne osporava da je aktivnost bila u potpunosti provedena;
               
            
                  5.
               
               
                  Nadzor područja i edukacija u području zaštite okoliša te pristupačna ekološka mreža: povreda bitnih odredaba postupka, načela proporcionalnosti, članka 5. Ugovora o Europskoj uniji, članka 18. Općih odredbi koje uređuju financiranje, te povreda legitimnih očekivanja, jer je aktivnost bila u potpunosti provedena, a prigovorenim kašnjenjima ne šteti se dugoročnoj provedbi aktivnosti objavljivanja. Naime, aktivnost je u potpunosti provedena u dijelu u kojem je to bilo moguće s obzirom na obveze u području zaštite okoliša;
               
            
                  6.
               
               
                  Koordinacija projekta: povreda legitimnih očekivanja, povreda bitnih odredaba postupka, članaka 15. i 296. Ugovora o funkcioniranju Europske unije kao i povreda članka 41. stavka 2. točke (c) Povelje Europske unije o temeljnim pravima, nedostatak obrazloženja, povreda načela proporcionalnosti, članka 5. Ugovora o Europskoj uniji i članka 18. Općih odredbi koje uređuju financiranje, jer nije razumljivo na koji način je određen postotni iznos smanjenja te, u svakom slučaju, primijenjeni postotni iznos nije razmjeran provedenoj aktivnosti.